Kommer oor toename in plaasaanvalle in Addo | Maroela Media
Argieffoto (Foto: tung256/Pixabay)
Die toenemende getal plaasaanvalle in die Addo-polisiëringsdistrik in die Oos-Kaap is 'n kwessie wat dringend aangespreek moet word. Veertien van 74 plaasaanvalle die afgelope jaar het in dié gebied plaasgevind.
Bobby Stevenson, DA-LP, het gesê die rooi ligte flits al 'n geruime tyd. "Vrydag se aanval word ten sterkste veroordeel," het Stevenson gesê.
Maroela Media het vroeër berig twee persone is Vrydagaand beseer tydens 'n gewapende rooftog by 'n gastehuis op 'n plaas buite Addo. Vyf gaste het omstreeks 20:35 in die braaigebied van die gastehuis gesit toe een van die gaste 'n groep van vyf verdagtes opgemerk het. Die rowers het skote op hulle gevuur en twee van die gaste is beseer.
"Ek het verlede maand reeds deur 'n parlementêre vraag my kommer uitgespreek oor die getal plaasaanvalle in die Addo-gebied," het Stevenson bygevoeg. "Ek wou weet watter stappe die polisie doen om landelike veiligheid in die gebied op te skerp."
In reaksie op Stevenson se vraag het LUR Weziwe Tikana Gxothiwe onthul dat plaasaanvalle in die gebied van nege in die 2018/19- finansiële jaar tot 14 in 2019/20 toegeneem het.
"Hierdie aanval is nóg 'n waarskuwingsvlag van die toenemende gewelddadige misdaad in landelike gemeenskappe in die Oos-Kaap en benadruk die dringende behoefte dat die SAPD sy pogings moet verskerp oor landelike veiligheid en om kwesbare gemeenskappe te beskerm."
Stevenson het gesê hy sal weer die kwessie met die provinsiale kommissaris aanroer. "Die polisie moet alles in sy vermoë doen om hierdie misdadigers aan te keer. Dit is onaanvaarbaar dat daar die afgelope twee jaar nie enige suksesvolle vervolgings was vir plaasaanvalle in die gebied nie, soos wat die LUR in sy antwoord bevestig het."
Die Demokratiese Alliansie glo die volgende stappe moet gedoen word om landelike veiligheid op te skerp:
Gespesialiseerde eenhede wat daarop fokus om landelike gemeenskappe te beskerm
Verbeterde navorsing en statistiese inligting oor dié misdade
Verhoog die ondersoekende kapasiteit van die polisie en om alle beskikbare tegnologie (soos hommeltuie) te gebruik wanneer oortreders agtervolg word
Herklassifiseer plaasaanvalle as prioriteitsmisdade sodat meer hulpbronne beskikbaar gemaak kan word om dit te hanteer
Belastingverligting vir diegene in landelike gebiede, soos boere, wat privaat sekuriteitsmaatskappye moet betaal en subsidies vir plaaspatrollies, plaaswagte en maatskappye wat sekuriteit in landelike gebiede verskaf
Vergroot misdaadintelligensie-kapasiteit vir landelike gebiede
"Ek benadruk my versoek vir 'n beraad oor landelike veiligheid in die Oos-Kaap. Ons moet lewens beskerm. Dit sluit voedselsekuriteit en toerisme in," het Stevenson gesê.
Ons is absoluut nêrens veilig nie! Dra julle wapens en wees paraat ten alle tye en gebruik jou wapen! Dis nie 'n wit olifant wat in die kluis moet lê nie. Ons almal is sitting ducks op die stadium
By die lys moet gevoeg word Julius Malema en sy maters moet uit die samelewing verwyder word
Mens kan nie eers in vrede ontspan op n Vakansie bestemming nie!
Kry on SAW soldate terug uit d buiteland en laat hulle begin met beveiliging. Dis mos nou maar tipies vd SA. Stuur ons soldate om ander lande se burgers te gaan beskerm terwyl ons belastingbetalers uitgemoor word. Bring d SAW terug. Laat d ander Afrika lande hul eie gemors uitsorteer.
Wel as ons Sien hoe knus ou malema en cele langs mekaar in die hof gesit het Vrydag ,sou ek se maak julle maar reg vir nog baie aanvalle
Ou Hoedjie Cele sal sorg dat niks gebeur nie want hy en sy boesemvriend, die Mal Onderkorporaal van die Rooi teletubbies ontken mos plaasmoorde.